دونیاداکی اوشاق و یئنی یئتمه‌لرین یۆزده ۲۲سی یئمه پوزوقلوغو علامتی گؤستریر.
متخصصلر طرفیندن یئمه پوزوقلوغونا باغلی ۱۶ اؤلکه‌دن ۳۲ آراشدیرمانین ییغماسی و آنالیزی بیلیمسل بیر درگیده یاییملاندی.
اوشاق و یئنی یئتمه‌لرین یۆزده ۲۲سینین یئمه پوزوقلوغو علامتلری گؤستردیگی معین ائدیله‌ن آراشدیرمادا، بو رقمین یوکسک بد‌ن کوتله اندک‌ینه صاحب اولان و یئنی یئتمه‌‌لیک‌دن یئتیشکینلیگه گئچیش دؤورونده‌کی قیزلار آراسیندا داها یوکسک اولدوغو ایفاده ائدیلدی.
آراشدیرمادا، اوشاقلارین یئمه پوزوقلوغو علامتلرینی گیزله‌یه‌بیله‌جکلری یا دا اوتانج وئریجی اولدوغونو دوشوندوکلری اوچون کؤمک آلماقدان چکینه‌بیله‌جکلری قید ائدیلدی و بو سببله اوشاقلارین تام معالیجه ائدیله‌بیلمه‌یه‌جگی بیلدیریلدی.
ایسپانیاداکی کاستیلا لا مانچا اونیوئرسیته‌سینده آراش‌دیرماچی و آراشدیرمانین یازاری دکتر خوزه فرانسیسکو لوپز-گیل، "یئمه پوزوقلوغو اوشاق و یئنی یئتمه‌لر آراسین‌دا جدی بیر پروبلئمدیر. بو خسته‌لیگین ائرکه‌ن تعیینی و موداخیله‌سی اوزون وعده‌ده اورتایا چیخاجاق ساغلیق پروبلئملرینی اؤنله‌مک اوچون چوخ اؤنملیدیر" ایفاده‌لرینی ایشلتدی.
یئتیشکینلرین هم اؤزلرین‌ده هم ده اوشاقلارین‌دا یئمه پوزوقلوغو علامتلرینین فرقینده اولماسی لازیم اولدوغونو ایفاده ائد‌ن لوپز-گیل، کیلو تاخینتیسی، محکم بسله‌نمه قوراللاری، آشری یئمه کیمی داورانیشلارین بو علامتلر آراسیندا اولابیله‌جگینی قید ائتدی.
لوپز-گیل، اوشاقلاردا یئمه پوزو‌لوغو علامتلری گؤرولدوگو آندا متخصص ایله دانیشماق لازیم اولدوغونو وورغولایاراق، آنا و آتالارین اوشاقلارینا بونون اوتانیلاجاق بیر وضعیت اولمادیغینی ایضاح ائد‌رک دستک اولابیله‌جگینی ایفاده ائتدی.
